MLDataScientist/Wikipedia-uzbek-2024-05-01 huggingface dataset:
Banichur

Banichur yoki Bag-chur – asli turkiy boʻlgan soʻgʻd shahzodasi, Soʻgʻd ixshidining hokimi (Samarqand viloyati Maymurgʻ). Keyinroq Toxaristonda arablarning hokimi boʻlgan. Banichuriylar sulolasining asoschisi.

Kelib chiqishi va avlodlari 
Banichur Soʻgʻd ixshidi Gʻurakning ikkinchi oʻgʻli va Soʻgʻd ixshidi Turgʻorning ukasi edi.

Tarixchi Nasafiyning asarida Soʻgʻd podshosi Gʻurak avlodlarining 9 avlodi haqida maʼlumotlar topilgan. Banichur (Bag-chur) avlodlarining nasabnomasi ularning hammasi turkiy boʻlganligini koʻrsatadi. Maʼlumki, Turk xoqonligi davrida soʻgʻd zodagonlari eng yuqori turkiy ierarxiyaning bir qismiga aylangan va buning natijasida soʻgʻdlar va turklar oʻrtasida yaqin etnik-madaniy yaqinlashuv mavjud boʻlib, bu katta ahamiyat kasb etgan. Aralash nikohlar soni nafaqat turkiy zodagon vakillari orasida, balki oddiy xalq orasida ham rivojlangan .

Ilk musulmon numizmatikasi maʼlumotlari va ilmiy adabiyotlardagi yozma manbalardan shartli ravishda Banichuriylar yoki Abu Dovudiylar deb ataladigan turkiy hukmdorlar sulolasi maʼlum boʻlib, ularning koʻplab vakillari IX asr davomida Shimoliy va Janubiy Sharqning turli shahar va tumanlarida hukmronlik qilganlar. Jumladan, Toxaristonda ham. Bu sulolaning ajdodi Banichur xalifalar al-Mansur va al-Mahdiylarning zamondoshlari hisoblanadi. Tadqiqotchilarning fikriga koʻra, u aslida Bagʻchur ismini olgan va Soʻgʻd podshosi Gʻurakning yagona oʻgli boʻlgan. Numizmatik manbalar 6—7-asrlarda Soʻgʻd va Toxariston hukmdorlari sulolalari oʻrtasida oilaviy aloqalar mavjudligini koʻrsatadi.

Arablar 812-813-yilda Soʻgʻddagi ixshid hokimiyatini tugatib, uning oʻrniga Toxaristonlik qarindoshi (jiyani) Dovud ibn Banichurni (Bag-chur) tayinlaydilar.

Ismi 
Banichur Xitoy manbalarida Mo-chjuo nomi bilan tilga olinadi. Xitoy tilida bu nom Mochur sifatida qayta tiklangan. Shuningdek, uning ismi runik yozuvlarda va tibet hujjatlarida qayd etilgan.

Tarixi 
Xitoy manbalarining yozishicha, 731-yilda Gʻurak oʻz oʻgʻli Mo-chjoga (Banichur) Samarqand viloyatidagi Maymurgʻ tumanini beradi. Bu manbalarda 713-744 yillarda hukmdor Maymurgʻdan Xitoy saroyiga sovgʻalar bilan koʻplab elchilar joʻnatgani qayd etilgan. 744-yilda Mo-cho (Banichur) va uning rafiqasi Katun faxriy unvonlarga sazovor boʻlgan.

Manbalar

Adabiyot 
 Камолиддин Ш. С. Новые данные о потомках царя Согда Гурака // Общественные науки в Узбекистане. — 2003. — № 3.
 Центральная Азия от Ахеменидов до Тимуридов: археология, история, этнология, культура. — СПб. : ИИМК РАН, 2005. — 406 p. — ISBN 5-2010-1233-7.
Samarqand kishilari
Markaziy Osiyo tarixi
Shamsi Nazarov

Shamsi Nazarov (1921-yil, Paxtachi tumani, Samarqand viloyati, Buxoro Xalq Sovet Respublikasi – 1994-yil 10-dekabr, Paxtachi tumani, Oʻzbekiston) – sovet jamoat, davlat va siyosat arbobi, Sotsialistik Mehnat Qahramoni. Paxtachi tumanidagi „Kommunizm“ kolxozi raisi.

Tarjimayi holi 
Shamsi Nazarov 1921-yilda Paxtachi tumanida tugʻilgan. 1947-yildan KPSS aʼzosi. Millati oʻzbek. Oʻzbekiston davlat universiteti oʻzbek filologiyasini sirtdan tugatgach, 1940-yildan 53-maktabda direktori oʻrinbosari, soʻngra 10 yil davomida 3-maktab direktori, 5 yil tuman xalq taʼlimi boʻlimi mudiri, 1954-yildan Paxtachi tumani Krupskaya nomidagi kolxoz raisi boʻlib ishlagan. 1959-yilda Shamsi Nazarov Paxtachi tumanidagi „Kommunizm“ (hozirgi Xumor qishlogʻi) kolxoziga rahbarlik qilib, keng maydonlarda paxta yetishtirishda bosh boʻlgan. Shamsi Nazarov paxta terish mashinalaridan foydalanishning faol tarafdori boʻlgan boʻlib, uning boshqaruvi paytida, yaʼni yigirma yil davomida „Kommunizm“ kolxozida paxta yigʻim-terimi asosan mashinada terilgan va yigʻim-terim hech 90 foizdan kamaymagan. 8-besh yillik (1966−1970)dagi samarali mehnati natijalariga koʻra, kolxoz raisi Shamsi Nazarov Mehnat Qizil Bayroq ordeni bilan, 9-besh yillikda (1971−1975) ikki marotaba Oktyabr Inqilobi ordeni bilan mukofotlangan. SSSR Oliy Sovetii Prezidiumining 1980-yil 6-martdagi farmoni bilan 1979-yilda Butunittifoq sotsialistik musobaqasida gʻalla, paxta va boshqa qishloq xoʻjaligi mahsulotlarini yetishtirish va davlatga sotish boʻyicha sotsialistik majburiyatlarini bajarishda mehnatda oʻrnak koʻrsatib, erishgan yuksak muvaffaqiyatlari uchun Shamsi Nazarov Lenin ordeni va „Oʻroq va Bolgʻa“ oltin medali, Sotsialistik Mehnat Qahramoni unvoni bilan taqdirlangan. Oʻzbekiston SSR Oliy Sovetining 8—10-chaqiriqlari (1971−1985) deputati etib saylangan.

Oilasi 
Oilali, 7 nafar farzandi (olti qiz va bir oʻgʻil) bor. Rafiqasi Zulfiya Nazarova.

Vafoti 
Shamsi Nazarov 1994-yil 10-dekabrda vafot etgan.

Mukofotlari 
Lenin ordeni (1980-yil 6-mart), 2 marotaba Oktyabr Inqilobi ordeni (1973-yil 12-oktyabr; 1975-yil 14-fevral), Mehnat Qizil Bayroq ordeni (1971-yil 4-avgust), „Hurmat Belgisi“ ordeni (1957-yil 11-yanvar), 2 marotaba „Mehnatda oʻrnak koʻrsatganlik uchun“ medali (1954-yil 17-avgust; 1965-yil 1-mart) bilan taqdirlangan.

Manbalar
Saliha Sultan (Ahmed IIIning qizi)

Saliha Sulton ( ; maʼnosi "xudojoʻy "; 1715-yil 21-mart – 1778-yil 11-oktyabr) – Usmonli malika, Sulton Ahmad III va uning turmush oʻrtogʻi Xotem Kadınning qizi. Uning goʻdakligida vafot etgan Selim ismli egizak akasi boʻlgan.

Hayot

Tugʻilishi 
Saliha Sulton 1715-yil 21-martda Edirne saroyida tugʻilgan. Uning otasi Sulton Ahmad III, onasi esa Xotem Kadın edi. Uning 1718-yilning fevralida chaqaloqligida vafot etgan Shehzade Selim ismli egizagi boʻlgan.

Nikohlar 
1728-yil 25-mayda, oʻn uch yoshida otasi Gʻozi Deli Husayn Poshoning oʻgʻli Sari Mustafo poshoga unashtirdi.Nikoh uch kundan keyin 28-may kuni boʻlib oʻtdi. Uning sepi 10 000 dukat edi. Shu kuni uni Eyüpdagi saroyga olib ketishdi.Ikkalasi birgalikda bir oʻgʻil va ikki qizli boʻldi. U 1731-yilda eri vafot etganida beva qolgan.

1740-yil 30-iyunda amakivachchasi Sulton Mahmud I hukmronligi davrida u Abdi Poshoning oʻgʻli Sarhosh Ali Poshoga turmushga chiqdi. U 1744-yilda vafot etganida beva qolgan. Ularning qizi bor edi. Ali Posho vafotidan keyin u Hatibzoda Yahyo Poshoga turmushga chiqdi. Uning bu turmushidan ham qizi boʻlgan. 1755-yilda eri vafot etganida beva qoldi

Oradan uch yil oʻtib, 1758-yil 6-aprelda akasi Sulton Mustafo III hukmronligi davrida qirq uch yoshida Sadr vazir Koja Ragʻip Poshoga turmushga chiqdi, Ragʻip Posho esa oltmish bir yoshda edi. U 1763-yilda vafot etdi. 1764-yil 9-mayda u ilgari yanichar ogʻasi boʻlgan Vezir Turshu Mehmed poshoga turmushga chiqdi. U 1770-yilda vafot etganida yana beva qoldi.

Oʻlim 
Saliha Sulton 1778-yil 11-oktyabrda oltmish uch yoshida Eyüpdagi Bahariya saroyida vafot etdi va Istanbuldagi Eyüp qabristoniga dafn qilindi. Oʻlimidan soʻng uning mol-mulki xazina tomonidan oʻzlashtirildi. Uning uylari va mol-mulklari Esma Sultonga berildi.

Bolalar 
Saliha Sultonning bir oʻgʻli va toʻrt qizi bor edi. Shulardan: 

Saliha Sultonning birinchi turmushidan oʻgʻil va qizlari:

 Sultonzoda Ahmad Bey (1729 —1736); 
 Fatma Hanimsulton, 1748-yilda Hatibzoda Yahyo Poshoning ukasi Ibrohim Beyga turmushga chiqqan.

Saliha Sultonning yana uchta qizi ham bor edi, lekin ular qaysi nikohdan tugʻilgani maʼlum emas:

 Aysha Hanimsulton (1754-yilda vafot etgan, Eyüp qabristoniga dafn etilgan).
 Emine Hanimsulton (1783-yil 12-mayda vafot etgan, Eyüp qabristoniga dafn etilgan).
 Hatice Hanimsulton Fatma Sultonning oʻgʻli Mehmed Beyga turmushga chiqqan.

Ajdod

Manbalar

Adabiyotlar 

 
 
 
 
1778-yilda vafot etganlar
1715-yilda tugʻilganlar
Usmonli malikalar
Singapur prezidentlik saylovi (2023)

2023-yil 1-sentabr kuni Singapurda prezidentlik saylovlari boʻlib oʻtdi. Bu Singapur tarixidagi oltinchi prezidentlik saylovi, bir nechta nomzodlar ishtirok etgan uchinchi prezidentlik saylovi boʻldi. 2017-yilda raqiblarsiz saylangan amaldagi prezident Halima Yoqub prezidentlikka qayta nomzod boʻlmadi.

Saylovda partiyasiz pozitsiyada kurashayotgan nomzodlar Tharman Shanmugaratnam, Ng Kok Song va Tan Kin Lian boʻlib, ularning barchasi mustaqil nomzodlar boʻlgan yoki ilgari aʼzo boʻlgan siyosiy partiyalardan isteʼfoga chiqqan. Ularning barchasiga saylovda qatnasha olishi uchun hamjamiyat nomidan muvofiqlik sertifikati (COE) berilgan.

Tharman 70,40% ovoz toʻplab saylovda gʻalaba qozondi. Bundan oldingi prezidentlik saylovlariga nisbtana rekord darajadagi farq kuzatildi. U, shuningdek, prezidentlikka toʻgʻridan-toʻgʻri saylangan birinchi xitoylik boʻlmagan nomzod ham edi. Boshqa nomzodlar uchun ovozlar ancha kam koʻrinishda boʻlgan. Ng va prezidentlikka ikki karra nomzod Tan mos ravishda 15,72% va 13,88% ovoz toʻplagan. Tharmanning toʻqqizinchi Singapur prezidenti sifatida qasamyod qiladigan inauguratsiya marosimi 14-sentyabr sanasida rejalashtirilgan.

Tarixi 

Singapur prezidenti — Singapur Respublikasining davlat rahbari hisoblanadi. Amaldagi prezident Halima Yoqub  2017-yil 14-sentabrda oʻz lavozimiga kirishgan. U, shuningdek mamlakat tarixidagi ilk ayol prezident hamdir. Singapur prezidenti ijrochi prezidentlar uchun dunyodagi eng yuqori yillik maosh oladi. Ushbu miqdor 1,54 million singapur dollari yoki 1,1 million AQSh dollarini tashkil qiladi. Prezidentning maoshi vaqti-vaqti bilan White Paper reviewsning asosiy mavzusiga ham aylanadi.

Muvofiqlik

Izohlar

Manbalar
Rohiba II

The Nun II — 2023-yilda rejissyor Maykl Cheyvs tomonidan suratga olingan Amerikaning gotik gʻayritabiiy qoʻrqinchli janridagi filmi boʻlib, ssenariy Kuper hikoyasi asosida Ian Goldberg, Richard Neing va Akela Kuper tomonidan yozilgan. Ushbu film Rohiba (The Nun, 2018) filmining davomi va Universe franshizasining toʻqqizinchi qismi sifatida chiqarilgan. Filmning birinchi qismida ishtirok etgan Taissa Farmiga, Jonas Bloquet va Bonni Aarons’lar rol ijro etishgan. Storm Reid va Anna Popplewell esa aktyorlar tarkibiga yangitdan qoʻshilishgan. Piter Safran va Jeyms Van birinchi filmdagidek prodyuserlar sifatida ishlashgan.

Mazmuni 

Taraskonda Iren Jakesning orqasidan xiyobonga boradi, lekin oʻsha joyda u jin rohiba boʻlmish Valak tomonidan boʻgʻiladi. Ertasi kuni ertalab Debra Irenga u Jakes bilan uchrashganini va u otasi Noyretning tasbehini berganini aytadi. Bu paytda maktab-internatida Sofining sinfdoshlari uni tahqirlashadi va maktabning kirish mumkin boʻlmagan qismi tashlandiq ibodatxonaga qamab qoʻyishadi. Unga echki tasvirlangan derazadagi mozaykaga qaraydi, agar u uzoqqa qarasa, shayton uni taʼqib qilganday tuyuladi. Quyosh nurlari tufayli echkining koʻzlari qizarib koʻrinib turadi.

Iren va Debra Palais des Papesga yoʻl olishadi va kutubxonachi bilan uchrashishadi, kutubxonachi ularga oʻsha jin rohiba Xudo yuz oʻgirgan farishta ekanligini va tasbehdagi belgi Lyusining oilaviy kresti ekanligini aytadi. Lyusining oilasi uni koʻzlarini oʻgʻirlashadi va boshqa kimsalarga berib yuborishadi. Kutubxonachining fikricha, ruhoniy jin Lyusining avlodlarini oʻldirish niyatida, chunki u qadimiy yodgorlikni oxirgi marta monastirda saqlanayotganini bilib qoladi, monastirning oʻrnida esa hozir maktab-internat tashkil etilgan boʻladi.

Rollarda 

 Taissa Farmiga Irene rolida 
 Jonas Bloquet Moris rolida 
 Storm Reid Debra rolida 
 Anna Popplwell Keyt rolida 
 Bonni Aarons rohiba rolida
 Katelin Rouz Dauni Sofi rolida 
 Syuzanna Bertish xonim Loran rolida
 Devid Xorovich Kardinal Konroy rolida
 Endryu Morgado jin uchun ovoz bergan

Chiqarilgan vaqti 
"The Nun II" filmi 2023-yil 8-sentabrda AQShda Warner Bros. va New Line Cinema kinoteatrlarida taqdim etilgan.

Manbalar

Tashqi havolalar 

 
 

2023-yil filmlari
Warner Bros. filmlari
New Line Cinema filmlari
IMDb identifikatori Vikimaʼlumotlardagisi bilan ayni boʻlgan sahifalar
Kutilayotgan IMAX filmlari
2023-yilgi qo'rqinchli filmlar
Hammasi Rasvo

"Hammasi Rasvo: Umid haqida kitob" — blogger va yozuvchi Mark Mensonning 2019-yilda chop etilgan uchinchi kitobi. Bu kitob Mensonning avvalgi „Beʼparvolikning nozik sanʼati“ nomli kitobining davomi sifatida nashr etilgan. Shuningdek, „Hammasi Rasvo“ eng koʻp sotilgan boʻlib, New York Times Bestsellerlar roʻyxatida birinchi oʻrinni egallagan.

Tarkibi 
Kitob toʻqqiz bobdan iborat:

 Yoqimsiz haqiqat "Sizga qanday yordam berishim mumkin?", „Taraqqiyot paradoksi“.
 Oʻz-oʻzini nazorat qilish illyuziyasi "Barchasiga bosh ogʻriq sabab boʻldi", „Mumtoz taxmin“, „Bir-biri bilan chiqisha olmaydigan ikkita miya“, „Masxaraboz mashinasi“, „Oʻylovchi miyaga ochiq xat“.
 Nyutonning hissiyot qonunlari "Nyutonning uchinchi hissiyot qonuni: Yangi tajribani sinab koʻrmaguncha shaxsiyatingiz aslicha qolaveradi", „Hissiy tortishish kuchi“.
 Qanday qilib barcha orzularga erishish mumkin?
 Umid — yoʻq „Amor fati“
 Insoniyat formulasi "Oʻsib ulgʻayish", „Voyaga yetish“, „Hayotning birlamchi qoidasi“, „Zamonaviy yetuklik inqrozi“.
 Azob-uqubat doimiyligi "Azob-uqubat tezligidagi sayohat", „Hayotdagi yagona tanlov“, „Azob – qadriyat“.
 Hissiyotlar iqtisodiyoti "Dunyoni his-tuygʻular boshqaradi", „Soxta ozodlik #Fake Freedom“, „Haqiqiy erkinlik“, „Aflotunning bashorati“.
 Soʻnggi eʼtiqod "Biz yomon algoritmlarmiz" „Imkon beraman…“

Syujet 
Ushbu kitobda Mark Menson umid tushunchasi va uning hayotimizdagi rolini oʻrganadi. Uning taʼkidlashicha, umid ham muhim, ham muammoli, chunki u bizni katta yutuqlarga erishishga undashi mumkin, ammo umidsizlik va umidsizlikka olib kelishi mumkin. Manson umid haqidagi tushunchamizni va uning baxtimiz va farovonligimizga taʼsirini shakllantiradigan psixologik va madaniy omillarni oʻrganadi.

Manbalar 

Ingliz tilidagi kitoblar
Tatyana Konyuxova

Tatyana Konyuxova Georgievna (1931-yil 12-noyabr, Toshkent, Oʻzbekiston SSR, SSSR) – sovet va rus aktrisasi, 1991-yilda RSFSR xalq artisti, hamda 1967—1991-yillarda KPSSning rasmiy aʼzosi boʻlgan.

U turli janrdagi oʻnlab filmlarda komik aktrisa sifatida rol oʻynagan. 1952-yilda „Mayskaya noch, ili Utoplennitsa“, 1995-yilda „Dobroe utro“ , 1958-yilda „Nad Tissoy“ , 1961-yilda „Karera Dimi Gorina“, 1964-yilda „Jenitba Balzaminov“ kabi filmlarda roʻl ijro qilgan.

Tarjimai holi

Kelib chiqishi 
U 1931-yil 12-noyabrda Oʻzbekiston SSR poytaxti – Toshkent shahrida harbiy xizmatchi oilasida tugʻilgan. Boʻlajak rassomga uning xolasini ismini qoʻyishgan.

Ota tomonidan bobosi bosh agronomlik lavozimida butun Poltava yaqinidagi shakar zavodlari uchun lavlagi yetishtirish bilan shugʻullangan. Buvisi esa polshalik boʻlgan.

Ota-onasi Poltavalik edi. Otasi – Georgiy Konyuxov Stepanovich harbiy muhandis boʻlgan. Georgiy Oʻzbekiston kompartiyasi markaziy qoʻmitasida paxta zavodi direktori boʻlgan. Qatagʻon yillarida nohaq qoralash oqibatida 3 yil xizmat oʻtagan. TVC telekanalidagi „Moy geroy“ dasturi muallifi Tatyana Ustinova bilan suhbatda Konyuxovaning aytishicha „Vishnevskiy malhamining hidi hali ham otasi qamoqda yuqtirgan kasallikni eslatadi“. Onasi – Anastasiya Konyuxova Denisovna uy bekasi boʻlgan. Oilada yana bitta akasi va bitta opasi boʻlgan. Opasini Tatyana tarbiyalagan, chunki akasi Igor vafotidan keyin onasi uzoq vaqt tushkunlikka tushib qolgan.

Yoshligi 
Bolaligi Samarqand viloyatining Kattaqoʻrgʻon qishlogʻida oʻtgan. 1946-yilda otasi Latviyaga ishlash uchun yuborilgan va Konyuxovlar oilasi Rigaga koʻchib oʻtgan.

U besh yoshida rassom boʻlishni orzu qilgan, qoʻshiq aytish, raqsga tushish va kino ishqibozi boʻlgan. U Lyubov Orlova bilan (1936-yil) „Tsirk“ va (1934-yil) „Vesyolie rebyata“ filmlarini, Marina Ladynina bilan (1939-yil) „Traktoristi“ filmlarini qayta-qayta tomosha qilgan. U ekranda koʻrgan hamma harakatlarni takrorlagan. U „Tsirk“ning barcha musiqiy chiqishlarini yoddan bilgan va aytib ham bera olgan.

1949-yilda Liepaya shahridagi oʻrta maktabni tamomlagan.

Manbalar 

Sovet Ittifoqi Kommunistik Partiyasi aʼzolari
Hurmat Belgisi ordeni sohiblari
Rossiyalik aktrisalar
Sovet aktrisalari
Toshkentda tugʻilganlar
Yashayotgan insonlar
1931-yilda tugʻilganlar
12-noyabrda tugʻilganlar
AFC ayollar Osiyo chempionlar ligasi 2023

2023 yilgi ayollar klublar oʻrtasidagi Osiyo chempionati (shuningdek, 2023-yilgi ayollar klublari oʻrtasidagi Osiyo chempionati – taklifnoma turniri nomi bilan ham tanilgan) AFCning ayollar klublari oʻrtasidagi asosiy futbol musobaqasining toʻrtinchi mavsumidir. Ushbu turnirda AFCga aʼzo assotsiatsiyalardan sakkizta klub ishtirok etadi.

Savatga ajratish

Format 
Turnir markazlashgan liga formatida oʻtkaziladi va birinchi marta Osiyoning sharqiy va gʻarbiy mintaqa qismidagi ishtirokchi jamoalar ikkita aralash guruhda oʻynashadi. 2 ta guruhda 4 ta jamoa boʻlib, guruhda gʻolib chiqqan jamoalar final bahsiga yoʻl oladi.

Guruh bosqichi 
Guruh bosqichi 2023-yilning 6-12-noyabr kunlari Oʻzbekiston va Tailand shaharlarida boʻlib oʻtadi. Raqobatchi klublar toʻrtta jamoadan iborat ikki guruhga boʻlingan (A va B guruhlari). Har bir guruhdagi jamoalar bir-biri bilan aylana boʻyicha oʻynadi va birinchi oʻrinni egallagan jamoalar final oʻyiniga yoʻl olishdi.

A guruhi 

Manba: OFK

(H) Mezbonlar

B guruhi 

Manba: OFK

(H) Mezbonlar

Yana qarang 

 Klublar oʻrtasidagi qitʼa chempionati
 2023 CAF Ayollar Chempionlar Ligasi (Afrika)
 2023 Kupa Libertadores Femenina (Janubiy Amerika)
 2023 yilgi OFC ayollar chempionlar ligasi (Okeaniya)
 2023–24 UEFA ayollar chempionlar ligasi (Yevropa)

Klublar oʻrtasidagi viloyat chempionati

 2023 yilgi WAFF ayollar klublari chempionati (Gʻarbiy Osiyo)

Manbalar

Havolalar 

 , the-afc.com

AFC ayollar Osiyo chempionlar ligasi
Tizi N'Test

Tizi N'Test — Marokashning Souss-Massa-Drâa mintaqasida joylashgan Tarudant viloyatidagi kichik shaharcha va qishloq kommunasi. 2004-yilgi aholini roʻyxatga olish vaqtida kommunadagi 906 xonadonda jami 5391 kishi istiqomat qilgan.

Manbalar 

Taroudant viloyati aholi manzilgohlari
Souss Massadagi qishloq kommunalari
O'roq va bolg'a

Oʻroq va bolgʻa (Unicode : ☭)kambagʻallarni qoʻllab-quvvatlash, shuningdek qishloq xoʻjaligi va sanoat ishchilari oʻrtasidagi ittifoqni ifodalash uchun moʻljallangan ramzdir. U birinchi jahon urushi oxirida rus inqilobi davrida qabul qilingan boʻlib, bolgʻa ishchilarni ifodalasa, oʻroq dehqonlarni ifodalaydi. 

Birinchi Jahon Urushi (1917-yilda Rossiya Imperiyasi chiqib ketgan) va Rossiya fuqarolar urushidan keyin bolgʻa va oʻroq Sovet Ittifoqidagi mehnat va xalqaro kambagʻallar birligining ramzi sifatida kengroq qoʻllanila boshlangan. Bu ramz dunyo boʻylab koʻplab kommunistik harakatlar tomonidan qabul qilingan. Sovuq urush oxirida Sovet Ittifoqi parchalanganidan soʻng, bolgʻa va oʻroq Rossiya va boshqa sobiq Sovet respublikalarida oʻzgarmasdan saqlanib qolgan. Baʼzi boshqa sobiq kommunistik mamlakatlarda, shuningdek, kommunizm qonun bilan taqiqlangan mamlakatlarda uni koʻrsatish dekommunizatsiya siyosatining bir qismi sifatida cheklab qoʻyilgan. Oʻroq va bolgʻa keyinchalik oʻzini mustaqil deb eʼlon qilgan Kuba, Xitoy, Shimoliy Koreya, Vetnam va Laos kabi davlatlarda ham keng tarqalgan.

Tarixi

Ishchi ramziyligi 

Oʻroq va bolgʻa kombinatsiyasi dehqonlar va qurilish ishchilari ittifoqining ramzi boʻlgan.

Sovet Ittifoqida foydalanilishi 

 Sovet Ittifoqining Davlat gerbi va Sovet respublikalarining gerblarida oʻroq va bolgʻa tasvirlangan boʻlib, u Qizil Armiya ningqizil yulduz belgisida va boshqa koʻplab joylarda paydo boʻlgan.
 Serp i Molot ( tilining transliteratsiyasii, „oʻroq va bolgʻa“) – Moskva metallurgiya zavodining nomidir.
 Serp i Molot, shuningdek, Venedikt Yerofeyevning "Moskva-Petushki" romanida tasvirlangan Moskvadagi Kurski temir yoʻl stantsiyasidan to Gorkiygacha boʻlgan elektr temir yoʻl liniyasidagi toʻxtash joyining nomi hamdir.

Maʼnosi 
Yaratilish davrida bolgʻa va oʻroq ishchi-dehqon ittifoqini anglatgan, bolgʻa sanoat proletariatining anʼanaviy ramzi (Rossiya proletariatida hukmronlik qilgan) va oʻroq dehqonlarning anʼanaviy ramzi boʻlgan, ammo maʼno keyinchalik Marksizm, kommunistik partiyalar yoki sotsialistik davlatlar uchun butunjahon tan oladigan ramzga aylangan.

Postsovet davlatlari 
Postsovet Rossiya Federatsiyasining ikkita federal subyekti oʻz ramzlarida bolgʻa va oʻroqdan foydalanadi: Vladimir viloyatining bayrogʻida va Bryansk viloyatining bayrogʻi va gerbida mavjud, bu belgilar ularning bayrogʻidagi muhim elementlar hisoblanadi. . Bundan tashqari, Rossiyaning Oryol shahri ham oʻz bayrogʻida bolgʻa va oʻroqdan foydalanadi.

Manbalar 

Oʻzbekiston: Davlat ramzlari
Qozogʻiston:Davlat ramzlari
Armaniston:Davlat ramzlari
Rossiyaning davlat ramzlari
SSSRning davlat ramzlari
SSSR davlati ramzi
Volf Leyzer

Leyzer Mendelevich Volf ( asl ismi Mekler; 1909-yil 12-yanvar, Vilnyus, Rossiya imperiyasi – 1943-yil, Samarqand yaqini, SSSR) – yahudiy shoiri, „Jung Vilne“ adabiy guruhining asoschilaridan biri, territorializm tarafdori. Yahudiy tilida ijod qilgan.

Biografiyasi 
1909-yil 12-yanvarda (eski yil hisobi boʻyicha) Vilnyus shahrida rassom Mendel Aronovich Mekler va Ita Meerovna Kovalskaya oilasida tugʻilgan. Leyzer Volf 4-farzand boʻlgan. 1924-yilda oila Vilkomirskaya koʻchasi, 28-uyda yashagan. Volf Leyzer yahudiy davlat maktabining oltinchi sinfigacha oʻqigan, adabiyot darslaridan tashqari deyarli barcha darslarni tashlab ketgan. Oiladagi doimiy moliyaviy qiyinchiliklar tufayli oʻqishni davom ettira olmaydi va otasiga yordamchilik qiladi.

U maktabda oʻqib yurgan kezlarida sheʼr yozishni boshlagan. Oʻn olti yoshida Varshavada chiqadigan „Литерарише блетер“ gazetasida oʻzining birinchi sheʼri „Зеленеющая радость“ (1926) nashr etilgan. Uning sheʼrlari 1920-yillarning oxiridan 1940-yilgacha deyarli har hafta Vilner tog gazetasida nashr etilgan, 1934—1936-yillarda u eng koʻzga koʻringan shaxslardan biri boʻlgan, shuningdek, Jung Vilne guruhining Vilna nashri hammuharriri boʻlgan.

1939-yil oxirigacha Leyzer Vilnyusda yashagan, keyin Belystokga koʻchib oʻtgan. 1940-yil martigacha Dnepropetrovskda, 1940-yil kuzidan esa Novomoskovskda yshaydi. Bu vaqtda ogʻir turmush va moliyaviy sharoit tufayli u deyarli asar yozish bilan shugʻullanmadi. 1941-yilning yozida u Oʻzbekistonga evakuatsiya qilingan. Samarqandda turli zavod va kolxozlarda ishlagan. Samarqanddan 70 km uzoqlikdagi kolxozda ochlikdan vafot etgan.

Akasi – meʼmor Xaim Mendelevich Mekler.

Ijodi 
Leyzer Volf sheʼriyati satira va parodiya, haqiqatning achchiq ironiyasi bilan ajralib turadi. Shoir rang-barang, tez oʻzgaruvchan obrazlarni qora yumor, ochiq-oydin istehzo orqali mahorat bilan uygʻunlashtirgan.

Sheʼriy toʻplamlar 

 „Шварце перл“ („Qora marvaridlar“, Vilnyus, 1939);
 „Лирик ун сатире“ („Lirika va satira“, Moskva, 1940);
 „Ди бройне бестие“ („Jigarrang hayvon“, Moskva, 1943);
 „Лидер“ („Sheʼrlar“, 1955, vafotidan keyin).

Tanlangan asarlar 

 Balladalar va sheʼrlar: „Эрдиш“ („Yer“), „Менахем Мендл ун Шейне Шейндл“, „Тевье дер милхикер“, „Эйропеише сонетн“ („Yevropa sonetlari“), „Эвигинга“ (Taqlid). 
 Dramaturgiya: „Мотке Хабад“ komediyasi (Byalistok, 1940), „Дритер тейл Фауст“ („Faustning uchinchi qismi“), „А малех ойф дер эрд“ („Yerdagi farishta“) dramatik sheʼrlari va boshqalar;
 Romanlar: „Мизрех ун майрев“ („Sharq va Gʻarb“, Vilnyus, 1939) va boshqalar.

Qiziq faktlar 

 Avrom Sutzkever oʻzining „Wooden Steps“ sheʼrida Leyzer Volf haqida eslatib oʻtadi va unga butun bir elegiyasini bagʻishlaydi („Leiser Wolf“)  .
 Maykl Asturning sheʼriyatida „Leiser Wolf“ mavzusi uchraydi.

Manbalar

Havolalar 
 Leyzer Volf sredi chlenov gruppi „Yung Vilne“ (fotografiya, 1935) (nedostupnaya ssilka)

Alifbo boʻyicha yozuvchilar
Samarqand viloyatida vafot etganlar
1943-yilda vafot etganlar
Vilnyusda tugʻilganlar
1909-yilda tugʻilganlar
12-yanvarda tugʻilganlar
Sovet yozuvchilari